b'\n_START_ARTICLE_\nHeckler & Koch MP5\n_START_SECTION_\nMalaysia\n_START_PARAGRAPH_\nPasukan bersenjata Malaysia yang terdiri daripada Angkatan Tentera Malaysia dan Polis Diraja Malaysia turut menggunakan senjata MP5 ini bagi tugas-tugas mereka mempertahankan negara. ATM memiliki senjata MP5 pada awal tahun 90an bagi menggantikan SMG Sterling 9mm buatan British yang telah tamat tempoh penggunaannya dan tidak sesuai bagi pertempuran masa kini._NEWLINE_Senjata MP5 turut dibekalkan kepada pasukan elit ATM seperti 10 Briged Para, Grup Gerak Khas, Paskal dan Paskau untuk tugasan khas sama ada di darat, laut dan udara._NEWLINE_PDRM telah menggantikan SMG Sterling kepada MP5 sekitar pertengahan 1980an dan majoritinya digunakan oleh pasukan kereta peronda (MPV) menggantikan senjata senapang patah yang telah lama digunakan memandangkan ia amat efektif dan sesuai bagi tugas-tugas mereka seharian. Selain dari pasukan MPV, senjata ini turut digunakan oleh pasukan separa tentera seperti Pasukan Gerakan Am dan pasukan elit Pasukan Gerakan Khas bagi pertempuran jarak dekat._NEWLINE_Kini, selain dari ATM dan PDRM, sebuah agensi luar yang baru ditubuhkan iaitu Agensi Penguatkuasaan Maritim Malaysia turut memiliki senjata MP5, sesuai bagi penugasan mereka sebagai pasukan Pengawal Pantai (Coast Guard).'